એડમિશન કમિટીએ શૈક્ષણિક વર્ષ ૨૦૧૮-૧૯ માટે સરકારી, ખાનગી મેડિકલ અને ડેન્ટલ કોલેજોની સરકારી, મેનેજમેન્ટ અને એનઆરઆઈ બેઠકો પર પ્રવેશ માટે કાર્યક્રમ જાહેર કર્યો છે. જે મુજબ પ્રથમ મોક રાઉન્ડની કાર્યવાહી કરવામાં આવશે. મોક રાઉન્ડની કાર્યવાહી ૨૯ જૂનથી શરૂ થશે અને ૧ જુલાઈના રોજ પૂર્ણ થશે. મોક રાઉન્ડ માટે વિદ્યાર્થીઓ ૨૯ જૂનથી ૩૦ જૂન સાંજે ૭ વાગ્યા સુધી ઓનલાઈન ચોઈસ ફિલિંગ કરી શકશે. ત્યારબાદ એડમિશન કમિટી ૩૦ જૂન, રાતે ૧૨ વાગ્યા સુધીમાં વિદ્યાર્થીઓએ ભરેલી ચોઈસની જાહેરાત કરશે. ત્યારબાદ મોક રાઉન્ડના પરિણામની જાહેરાત ૧ જુલાઈના રોજ સાંજે ૬ વાગ્યે કરવામાં આવશે.